**RUTINE 4: TILBAKEMELDING PÅ SKOLEARBEID**

**INNHOLD**

Det skal gis en skriftlig evaluering av innleverte arbeidsbøker, oppgaver, prøver og arbeid fra praktiske og kunstneriske fag, der elevenes faglige resultater og arbeidsprosess vurderes sett i forhold til mål og evalueringskriterier.

Målene og evalueringskriteriene skal være uttrykt i planen for faget eller perioden.

**Hensikt**

**For eleven:** Informasjon om hvor hun/han står i faget, og veiledning i forhold til videre arbeid (vurdering for læring).

**For foreldrene:** De får samme informasjon som eleven, og kan lettere følge opp eleven og samarbeide med læreren/skolen.

**For læreren:** Forsterker lærerens kjennskap til elevens utbytte av undervisningen. Danner grunnlag for samarbeid med eleven, foresatte og andre lærere. Bakgrunn for eventuell justering av undervisningen.

**For alle:** Avklarer forventninger og krav mellom elever, lærer og foreldre.

**Hvilke klassetrinn?**

5.-10. klasse (1.-4. klasse: Tilbakemelding gis i konferansetimer.)

**NÅR?**

Senest 2 uker etter innlevert arbeid.

**AV Hvem?**

Periodelærer eller faglærer.

**Dokumentasjon**

* **Skjema:** *Tilbakemelding på skolearbeid*
* Skriftlig tilbakemelding (uten skjema) på større oppgaver, stiler og prøver

**NB**

* Tilbakemeldingen skal sendes med hjem til foresatte og oppbevares i elevmappen. Foresatte får beskjed på e-post om at tilbakemeldingen er levert.
* Læringsresultater på klassenivå som avviker fra det normale/forventede, rapporteres til pedagogisk ledelse og dokumenteres i tilstandsrapporten på slutten av året.